turjo4nis/wikipedia-bn-dump-20250701 huggingface dataset:
কালার্স বাংলা সিনেমা

কালার্স বাংলা সিনেমা একটি ভারতীয় টেলিভিশন চ্যানেল যেটিতে বাংলা চলচ্চিত্র প্রচারিত হয়ে থাকে এবং চ্যানেলটির মালিক ভায়াকম ১৮।

প্রচারিত চলচ্চিত্রের তালিকা  
 মুখ্যমন্ত্রী
 শিবা
 দায়দায়িত্ব
 সিঁদুরের অধিকার
 শাঁখা সিঁদুরের দিব্যি
 স্ত্রীর মর্যাদা
 নবাব
 আমার মা
 চোখের আলোয়
 বিধিলিপি
 ঝিনুক মালা
 বাদশা দ্য কিং
 নিষ্পাপ আসামী
 মা
 অগ্নিপরীক্ষা
 প্রতিহিংসা
 রাজা রানি বাদশা
 বন্দিনী
 নয়নের আলো
 ত্যাগ
 সবার উপরে মা
 নাগপঞ্চমী
 আদরের বোন
 বিদ্রোহ
 দাদার আদেশ
 বড়বউ
 দেবতা
 মায়ের দিব্যি
 কৃষ্ণা কাবেরী
 মন মানে না
 রাজমহল
 মায়ের আঁচল
 মান সম্মান
 গ্যাঁড়াকল
 আপন হলো পর
 ব্ল্যাক 
 ঘরের লক্ষ্মী
 বকুলপ্রিয়া 
 স্নেহের প্রতিদান
 তোমাকে চাই
 মহান
 বিশ্বাস অবিশ্বাস
 বদলা
 সুন্দরী
 আমাদের সংসার
 সেজোবউ
 মানুষ অমানুষ
 বেয়াদপ
 ফিরিয়ে দাও
 জোর যার মুলুক তার 
 সবুজ সাথী
 সুদ আসল
 হীরক জয়ন্তী
 ইনক্লাব
 পরিবার
 ঘর সংসার
 মধুর মিলন
 সংসার সংগ্রাম
 কুরুক্ষেত্র
 স্বামীর আদেশ
 সজনী
 জবাবদিহি
 সত্রুর মোকাবিলা
 জবাব চাই
 রাজু আঙ্কেল
 প্রতীক 
 শত্রুতা
 গ্রেফতার
 কালীশঙ্কর
 ছোট বউ
 সজনী আমার সোহাগ
 গরীবের সম্মান
 গুরুশিষ্য
 সুজন সখী
 ত্রিশূল
 ভালবাসা ভালবাসা
 সন্তান যখন শত্রু
 আপন পর
 তুফান
 তুই শুধু আমার
 নাচ নাগিনী নাচ রে
 কর্তব্য
 আগ্রহ
 হ্যালো মেমসাহেব
 পূজারিনী
 মন যাকে চাই
 শুটার
 যুগাবতার লোকনাথ
 বিক্রম সিংহ
 লে ছক্কা
 জামাই বরন
 আমি শুধু চেয়েছি তোমায়
 ঘরজামাই
 প্রিয়তমা
 ওপেন টি বায়োস্কোপ
 মহাগুরু
 ত্রয়ী
 নীল আকাশের চাঁদনি
 চালবাজ
 যোদ্ধা
 ভাইজান
 কাটমুন্ডু
 বাদশা
 দুজনে
 ইডিয়ট
 শত্রু
 কানামাছি
 ভালবাসা ভালবাসা
 চোরে চোরে মাসতুতো ভাই
 রোমিও ভার্সেস জুলিয়েট
 শিবাজী
 শিকারী

তথ্যসূত্র

ভারতের চলচ্চিত্র চ্যানেল
ভারতে বাংলা ভাষার টেলিভিশন চ্যানেল
২০১৯-এ প্রতিষ্ঠিত টেলিভিশন চ্যানেল ও স্টেশন
ভায়াকম ১৮
কলকাতার টেলিভিশন স্টেশন
২০১৯-এ পশ্চিমবঙ্গে প্রতিষ্ঠিত
তারকা মৌরি

তারকা মৌরি বা তারা মসলা বা চক্রফুল এক ধরনের মসলা যা উত্তর-পূর্ব ভিয়েতনাম ও দক্ষিণ-পশ্চিম চীনের স্থানীয় ম্যাগনোলিয়াসি (Magnoliaceae) পরিবারের একটি চিরসবুজ মধ্য-উচ্চতার বৃক্ষের (যার বৈজ্ঞানিক নাম  Illicium verum) ফলের তারকা আকৃতির বহিঃত্বক, যা ফলটি পাকার ঠিক আগে সংগ্রহ করা হয় ও শুকিয়ে মসলাটি প্রস্তুত করা হয়। ফলটিতে ৬ থেকে ১২টি গর্ভপত্র তারার মত সজ্জিত থাকে বলে এই নামকরণ করা হয়েছে। এই মসলাটির স্বাদটি মৌরির মত, তাই এটিকে মৌরির মতই ব্যবহার করা যায়। শুকানো ফলটির ব্যাস ০.২৫ থেকে ০.৫ সেন্টিমিটার হয়ে থাকে। শুকানো তারকা মৌরিতে মৌলিক তেলের পরিমাণ প্রায় ৩%, এবং এর মূল উপাদান হল অ্যানিথল। শুকানো ফলটি শক্ত, খসখসে ও লালচে বাদামী রঙের হয়। প্রতিটি গর্ভপত্রের ভেতরে একটি করে মসৃণ, উজ্জ্বল ও হালকা বাদামী রঙের বীজ থাকে। তারকা মৌরি থেকে প্রাপ্ত তেল রান্নাবান্না, সুগন্ধী, সাবান, দাঁতের পেস্ট, মুখধৌতকারক (মাউথওয়াশ), ত্বকের প্রসাধনী ক্রিম, ইত্যাদিতে ব্যবহার করা হয়। বর্তমানে বিশ্বে উৎপাদিত মোট তারকা মৌরির ৯০% শিকিমিক অ্যাসিড তৈরি করতে ব্যবহার করা হয়, যেটি পরবর্তীতে ফ্লু রোগের ওসেল্টামিভির নামক ওষুধটির সংশ্লেষণে ব্যবহার করা হয়।

তথ্যসূত্র

মসলা
চীনের বৃক্ষ
ভিয়েতনামের বৃক্ষ
এশিয়ার ঔষধি উদ্ভিদ
ভারতীয় মসলা
কাঠ-বহির্ভূত বনজ দ্রব্য
সান বাংলা

সান বাংলা হল চেন্নাই ভিত্তিক সান গ্রুপ এর মালিকানাধীন সান টিভি নেটওয়ার্ক এর ভারতের বাংলা ভাষার একটি সাধারণ বিনোদনমূলক পে টেলিভিশন চ্যানেল। চ্যানেলটি ২০১৯ সালে ভারতের পশ্চিমবঙ্গে চালু করা হয়। চ্যানেলটির জন্য সান টিভি নেটওয়ার্ক প্রায় ১৫০ কোটি টাকা বিনিয়োগ করেছে। চ্যানেলটিতে চ্যানেলের নিজস্ব অনুষ্ঠানের পাশাপাশি বেশ কিছু জনপ্রিয় অনুষ্ঠান বাংলায় ডাবিং করে দেখানো হয়।

বর্তমান অনুষ্ঠানমালা

আসন্ন অনুষ্ঠানমালা 

• বাংলার চ্যাম্পিয়ন 

↳জানানো হবে

প্রাক্তন অনুষ্ঠানমালা

প্রাক্তন ডাবিং অনুষ্ঠানমালা 

অ্যানিমেশন

• বুনি ভাল্লুক

• G-ফাইটার্স

• ছোট্ট কৃষ্ণের লীলা

• হনুমান এর রোমাঞ্চকর গল্প

• লব কুশ

বহিঃসংযোগ 
 সান বাংলা ইউটিউব
 সান বাংলা ফেসবুক
 সান বাংলা ইন্সটাগ্রাম
 সান বাংলা এক্স (পূর্বতন নাম টুইটার)
 সান বাংলা হোয়াটসঅ্যাপ

তথ্যসূত্র 
২০১৯-এ প্রতিষ্ঠিত টেলিভিশন চ্যানেল ও স্টেশন
ভারতে বাংলা ভাষার টেলিভিশন চ্যানেল
কলকাতার টেলিভিশন স্টেশন
২০১৯-এ পশ্চিমবঙ্গে প্রতিষ্ঠিত
ঋতু পাঠক

ঋতু পাঠক (জন্ম ৪ সেপ্টেম্বর ১৯৮৭) একজন বলিউডের নেপথ্য সঙ্গীতশিল্পী। ভারতের গোপালগঞ্জে জন্মগ্রহণকারী ঋতু, ইন্ডিয়ান আইডলের দ্বিতীয় পর্যায়ে অংশগ্রহণের পর খ্যাতি অর্জন করেন। তিনি অন্য আর একটি টিভি সঙ্গীত প্রতিভা শো, ফেম এক্স এর একজন ফাইনালিস্ট। তিনি শঙ্কর-এহসান-লয়, সাজিদ-ওয়াজিদ এবং আনন্দ রাজ আনন্দের মতো অনেক বিশিষ্ট সুরকারের সাথে অসংখ্য গান রেকর্ড করেছেন।

প্রাথমিক জীবন 

ঋতু মধ্য প্রদেশের সেওনি জেলার একটি গ্রাম গোপালগঞ্জে জন্মগ্রহণ করেন। তার পিতা একজন গায়ক ছিলেন যিনি ছোট সমাবেশে এবং স্থানীয় অর্কেস্ট্রায় অনুষ্ঠান করতেন। তিনি পিতার কাছ থেকে সঙ্গীতকে পেশা হিসাবে গ্রহণ করার উৎসাহ পান এবং তার পিতা তাকে রিয়েলিটি শোগুলিতে অংশগ্রহণ করতে সঙ্গে নিয়ে যেতেন।  ঋতু নাগপুরে তার প্রথম সঙ্গীত শিক্ষা লাভ করেন  এবং তিনি সংগীত মহাভারতী থেকে হিন্দুস্তানী শাস্ত্রীয় সঙ্গীত প্রশিক্ষণ লাভ করেন।

পেশা 

সোনিয়া রাও, যিনি ফেম এক্স অনুষ্ঠানের বিচারক ছিলেন, তার পরামর্শে পাঠক ট্যালেন্ট প্রতিযোগিতা অনুষ্ঠানে প্রদর্শন করেন।  তিনি শোতে তার উপস্থাপনার দক্ষতা থেকে স্বীকৃতি অর্জন করেন; এবং পরে আনন্দ রাজ আনন্দের সঙ্গে দেখা হয় এবং উপস্থাপনার জন্য গোড়া থেকে গান গাওয়া শুরু করেন।

২০১০ সালে, ঋতু শঙ্কর-এহসান-লয়ের সঙ্গে দেখা করেন যিনি হাউসফুল ছবিতে পাপা জাগ জায়েগা গানটির জন্য তাকে নির্বাচন করেন। তারপরে, তিনি গীতিকার প্রীতম চক্রবর্তীর সাথে কাজ করেন। এসময় তিনি থ্যাংক ইউ চলচ্চিত্রে রাজিয়া গুন্ডো মে ফাঁস গয়ি , পরে হ্যালো ডার্লিং এবং অ্যাকশন রিপ্লের চলচ্চিত্রের অন্য গানগুলিতে কন্ঠস্বর দেন।  এরপর তিনি আনন্দ রাজ আনন্দের সাথে কাজ করেছিলেন, যখন তিনি ডবল ধামাল চলচ্চিত্রের জন্য জালেবি বাই গানটি গান, যা বর্তমানে তার সবচেয়ে জনপ্রিয় গানগুলির মধ্যে একটি।

ঋতু এছাড়াও সাজিদ-ওয়াজিদের সাথে অনেক গানে কাজ করেছেন, যেমন তেভার চলচ্চিত্রে রাধা নাচেগী।

ঋতু বহু জায়গায় অভিনেত্রী সোনাক্ষী সিনহার জন্য গান গেয়েছেন যেমন আর রাজকুমারের গন্ধি বাত গানটিতে।

পাঠক লিপ টু লিপ (কাট্টি বাট্টি থেকে), ডিজে বাজেগা তো পাপ্পু নাচেগা (কিস কিস্কো পেয়ার করু থেকে) সিনেমার দেখে মাম্মা (সিং ইস ব্লিং থেকে)। অনেক সংগীতের সাথে কাজ করার পর, তিনি ভবিষ্যতে সঙ্গীতের রচয়িতা এ আর রহমানের জন্য গান গাইতে চান। 

২০১২ সালে, পাঠক রেট্রোসপেকটিভ স্পেশাল' অনুষ্ঠানের আয়োজক ছিলেন যেটি ডিডি ১-এ সম্প্রচারিত হয়েছিল, যা সুবর্ণ যুগের চলচ্চিত্র সম্পর্কে আকর্ষণীয় তাত্পর্য তুলে ধরেছিল।  তিনি দিল্লি, মুম্বাই, বাঙ্গালুরু, রায়পুর, উদয়পুর এবং অন্যান্য প্রধান ভারতীয় শহরে অসংখ্য ইভেন্টে লাইভ শোগুলিতে গান করেন। তিনি পোল্যান্ড, ম্যাসকট, রেঙ্গুন, কাঠমান্ডু এবং মালয়েশিয়া ও চীনেও অনুষ্ঠান করেছেন।  তিনি জনি লিভার, প্রিয়াঙ্কা চোপড়া এবং অভিজিৎ সাওয়ান্তের সাথে অস্ট্রেলিয়ায় এবং ফিজি দ্বীপে সফর করেছিলেন। ২০০৭ সালে, তিনি জনি লিভারের সাথে ইসরাইলের একটি শো করেছিলেন।

পাঠককে ২০১২ সালে স্টারডাস্ট অ্যাওয়ার্ডে মনোনীত করা হয়েছিল, নতুন মহিলা মিউসিকাল সেন্সেশন বিভাগে - চলচ্চিত্র ডাবল ধামালের জালেবী বাই গানের জন্য।

তথ্যসূত্র

বহিঃসংযোগ 
 

জীবিত ব্যক্তি
ভারতীয় নেপথ্য গায়িকা
বলিউডের নেপথ্য সঙ্গীতশিল্পী
১৯৮৭-এ জন্ম
ভারতীয় পপ গায়িকা
মধ্যপ্রদেশের অভিনেত্রী
মধ্যপ্রদেশের সঙ্গীতশিল্পী
২১শ শতাব্দীর ভারতীয় গায়ক
ভারতীয় ধ্রুপদী গায়িকা
ভারতীয় সঙ্গীতশিল্পী-গীতিকার
২১শ শতাব্দীর ভারতীয় গায়িকা
মধ্যপ্রদেশের নারী সঙ্গীতজ্ঞ
স্টিভেন রে

স্টিভেন রে (; জন্ম: ৩১ অক্টোবর ১৯৪৬) হলেন একজন আইরিশ অভিনেতা। তিনি চলচ্চিত্র, মঞ্চ, টেলিভিশন ও বেতারে কাজ করেন। তিনি দ্য ক্রাইং গেম (১৯৯২) চলচ্চিত্রে ফার্গুস চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও বাফটা পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল ভি ফর ভেনডেটা ও ব্রেকফাস্ট অন প্লুটো (২০০৫), মাইকেল কলিন্স (১৯৯৬), এবং ইন্টারভিউ উইথ দ্য ভ্যাম্পায়ার (১৯৯৪)।

তিনি ক্রাইম অব দ্য সেঞ্চুরি মিনি ধারাবাহিকে অভিনয় করে শ্রেষ্ঠ অভিনেতা বিভাগে একটি গোল্ডেন গ্লোব পুরস্কারের মনোনয়ন লাভ করেন। এছাড়া দ্য শ্যাডো লাইন টিভি ধারাবাহিকে হুগো ব্লিক চরিত্রে অভিনয় করে শ্রেষ্ঠ পার্শ্ব অভিনেতা বিভাগে একটি বাফটা টিভি পুরস্কারের মনোনয়ন লাভ করেন এবং দি অনারেবল ওম্যান টিভি ধারাবাহিকে অভিনয় করে একটি বাফটা টিভি পুরস্কার অর্জন করেন। ২০২০ সালে দি আইরিশ টাইমস তাকে আয়ারল্যান্ডের সেরা চলচ্চিত্র অভিনয়শিল্পী তালিকায় ১৪তম স্থান প্রদান করে।

প্রারম্ভিক জীবন
রে ১৯৪৫ সালের ৩১শে অক্টোবর উত্তর আয়ারল্যান্ডের বেলফাস্টে এক প্রোটেস্ট্যান্ট পরিবারে জন্মগ্রহণ করেন। তার পিতা একজন বাস চালক এবং মাতা একজন গৃহিণী ছিলেন। তিনি কুইন্স ইউনিভার্সিটি বেলফাস্টে ইংরেজি বিষয়ে এবং ডাবলিনের অ্যাবি থিয়েটার স্কুলে নাট্যকলা বিষয়ে অধ্যয়ন করেন।

১৯৭০-এর দশকের শেষভাগে তিনি গ্যাব্রিয়েল বায়ার্ন ও কোম মিনির সাথে ডাবলিনে ফোকাস কোম্পানিতে অভিনয় করতেন।

কর্মজীবন
বেশ কয়েক বছর আয়ারল্যান্ড ও ইংল্যান্ডে মঞ্চে ও টেলিভিশনে অভিনয়ের পর তিনি আইরিশ চলচ্চিত্র নির্মাতা নিল জর্ডানের দ্য ক্রাইং গেম (১৯৯২) চলচ্চিত্রে ফার্গুস চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও বাফটা পুরস্কারের মনোনয়ন লাভের মধ্য দিয়ে আন্তর্জাতিক খ্যাতি অর্জন করেন। এরপর তাকে প্রায়ই জর্ডানের পরিচালিত চলচ্চিত্রে অভিনয় করতে দেখা গেছে। জর্ডানের পরিচালনায় তিনি ইন্টারভিউ উইথ দ্য ভ্যাম্পায়ার (১৯৯৪), মাইকেল কলিন্স (১৯৯৬), ও ব্রেকফাস্ট অন প্লুটো (২০০৫) চলচ্চিত্রে অভিনয় করেন। এছাড়া তার অভিনীত আরেকটি উল্লেখযোগ্য চলচ্চিত্র হল ভি ফর ভেনডেটা।

তথ্যসূত্র

বহিঃসংযোগ

 
 
 
 

১৯৪৬-এ জন্ম
জীবিত ব্যক্তি
২০শ শতাব্দীর আয়ারল্যান্ডীয় অভিনেতা
২১শ শতাব্দীর আয়ারল্যান্ডীয় অভিনেতা
উত্তর আয়ারল্যান্ডীয় চলচ্চিত্র অভিনেতা
উত্তর আয়ারল্যান্ডীয় টেলিভিশন অভিনেতা
উত্তর আয়ারল্যান্ডীয় মঞ্চ অভিনেতা
বেলফাস্টের অভিনেতা
শ্রেষ্ঠ পার্শ্ব অভিনেতা বিভাগে বাফটা টিভি পুরস্কার বিজয়ী
নায়েরগাঁও দক্ষিণ ইউনিয়ন

নায়েরগাঁও দক্ষিণ বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি ইউনিয়ন।

আয়তন 
নায়েরগাঁও দক্ষিণ ইউনিয়নের আয়তন ৪,০৪৭ একর।

জনসংখ্যার উপাত্ত 
২০১১ সালের পরিসংখ্যান অনুযায়ী নায়েরগাঁও দক্ষিণ ইউনিয়নের জনসংখ্যা ২৬,৩০১ জন। এর মধ্যে পুরুষ ১২,৬৬৬ জন এবং মহিলা ১৩,৬৩৫ জন। মোট পরিবার ৫,৫৫০টি।

অবস্থান ও সীমানা 
মতলব দক্ষিণ উপজেলার উত্তরাংশে নায়েরগাঁও দক্ষিণ ইউনিয়নের অবস্থান। এ ইউনিয়নের উত্তরে নায়েরগাঁও উত্তর ইউনিয়ন ও কুমিল্লা জেলার দাউদকান্দি উপজেলার দৌলতপুর ইউনিয়ন, পশ্চিমে ধনাগোদা নদী ও মতলব উত্তর উপজেলার ইসলামাবাদ ইউনিয়ন ও সুলতানাবাদ ইউনিয়ন, দক্ষিণে খাদেরগাঁও ইউনিয়ন ও নারায়ণপুর ইউনিয়ন এবং পূর্বে কচুয়া উপজেলার সহদেবপুর পশ্চিম ইউনিয়ন ও বিতারা ইউনিয়ন অবস্থিত।

প্রশাসনিক কাঠামো 
নায়েরগাঁও দক্ষিণ ইউনিয়ন মতলব দক্ষিণ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

গ্রামসমূহের তালিকা 
নায়েরগাঁও দক্ষিণ ইউনিয়নে মোট ১৭ টি গ্রাম রয়েছে। 

নায়েরগাঁও
পাটন
চর নায়েরগাঁও
আশ্বিনপুর
কালিয়াইশ
হরিয়ন
শাহাপুর
তাঁতখানা
খিদিরপুর
পাঁচঘড়িয়া
খর্গপুর
দক্ষিণ আধারা
ঘোড়াধারী
টেমাই
শিবপুর
কাজিয়ারা
মেহারন

শিক্ষাব্যবস্থা 
২০১১ সালের পরিসংখ্যান অনুযায়ী নায়েরগাঁও দক্ষিণ ইউনিয়নের সাক্ষরতার হার ৫২.২%।

শিক্ষা প্রতিষ্ঠান 
মাধ্যমিক ও উচ্চ মাধ্যমিক শিক্ষা প্রতিষ্ঠান
নারায়নপুর পপুলার উচ্চ বিদ্যালয়
লাক শিবপুর ফিরোজা বেগম উচ্চ বিদ্যালয়
নারায়নপুর বালিকা উচ্চ বিদ্যালয়
আশ্বিনপুর উচ্চ বিদ্যালয় এন্ড কলেজ
মেহারন নিম্ন মাধ্যমিক বিদ্যালয়
কালিয়াইশ ইসলামীয়া ফাজিল (ডিগ্রী) মাদ্রাসা
 খর্গপুর ফাজিল (ডিগ্রী) মাদ্রাসা
১৪৬নং ঘোড়াধারী সরকারী প্রাথমিক বিদ্যালয়
কালিয়াইশ সরকারী প্রাথমিক বিদ্যালয়
কাজিয়ারা সরকারী প্রাথমিক বিদ্যালয়
মেহারন সরকারী প্রাথমিক বিদ্যালয়
আধারা সরকারী প্রাথমিক বিদ্যালয়
খিদিরপুর সরকারী প্রাথমিক বিদ্যালয়
শাহপুর সরকারী প্রাথমিক বিদ্যালয়
আশ্বিনপুর সরকারী প্রাথমিক বিদ্যালয়
পাটন সরকারী প্রাথমিক বিদ্যালয়
নাঁয়েরগাঁও সরকারী প্রাথমিক বিদ্যালয়
ঘোড়াধারী তারতিলুল কোরআন মাদ্রাসা 
আশ্বিনপুর হাফিজিয়া মাদ্রাসা

যোগাযোগ ব্যবস্থা 
৮ নং ওয়ার্ড কাজিয়ারা যোগাযোগ ব্যবস্থা অত্যন্ত উন্নত এবং সুন্দর। ২০১৬-২০২১ সালের মধ্যে ব্যাপক উন্নয়ন হয়। ধন্যবাদ ইউপি সদস্য গোলাম রাব্বানী দেওয়ানজী কে তাহার প্রচেষ্টায় কাজিয়ার যোগাযোগ ব্যবস্হা এত সুন্দর হয়েছে।

খাল ও নদী

হাট-বাজার 
 নায়েরগাঁও বাজার
 আশ্বিনপুর বাজার
ঘোড়াধারী মিয়াজী তিন রাস্তার মোড়
কাজিয়ারা তালতলা বাজার
লাক বাজার

দর্শনীয় স্থান 
*নাঁয়েরগাঁও লঞ্চ ঘাট

*খিদিরপুর ঠাকুর বাড়ীর খোলা মাঠ।

*মেহারনের প্রচিন স্কুল ভবন

*ঘোড়াধারী মিয়াজী দীঘির পার ও ছাড়া বাড়ী

*তাতখানা নদীর পার

 

 

ো

 ঘোড়াধারী মিয়াজী দীঘির পার ও ছাড়াবাড়ী

উল্লেখযোগ্য ব্যক্তি 
 শাহেদ আলী পাটোয়ারী
 এটিএম আবদুল মতিন

জনপ্রতিনিধি 
১। আব্দুস সালাম মৃধা (চেয়ারম্যান)

২। গোলাম রাববানী দেওয়ানজী ১নং প্যানেল চেয়ারম্যান 

৩। মোঃ উজ্জ্বল তালুকদার 

৪। আঃ হাই মজুমদার 

৫। আলাউদ্দিন 

৬। সহিদ

৭। সফিক

৮। শাহআলম 

৯। ভরত দাস

১০। রুবেল ২নং প্যানেল 

১১। পারুল রানী 

১২। মুক্তা

১৩।কুলছুমা ৩নং প্যানেল

আরও দেখুন 
 মতলব দক্ষিণ উপজেলা
 মতলব দক্ষিণ থানা
 চাঁদপুর জেলা

তথ্যসূত্র

বহিঃসংযোগ 

মতলব দক্ষিণ উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
খাদেরগাঁও ইউনিয়ন

খাদেরগাঁও বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি ইউনিয়ন।

আয়তন 
খাদেরগাঁও ইউনিয়নের আয়তন ৩,৪৫৫ একর।

জনসংখ্যার উপাত্ত 
২০১১ সালের পরিসংখ্যান অনুযায়ী খাদেরগাঁও ইউনিয়নের জনসংখ্যা ২০,৩৪৪ জন। এর মধ্যে পুরুষ ৯,২৫৪ জন এবং মহিলা ১১,০৯০ জন। মোট পরিবার ৪,৪৬৬টি।

অবস্থান ও সীমানা 
মতলব দক্ষিণ উপজেলার মধ্যাংশে খাদেরগাঁও ইউনিয়নের অবস্থান। এ ইউনিয়নের পূর্বে নারায়ণপুর ইউনিয়ন; উত্তরে নায়েরগাঁও দক্ষিণ ইউনিয়ন, ধনাগোদা নদী ও মতলব উত্তর উপজেলার সুলতানাবাদ ইউনিয়ন; পশ্চিমে ধনাগোদা নদী, মতলব উত্তর উপজেলার সুলতানাবাদ ইউনিয়ন ও মতলব পৌরসভা এবং দক্ষিণে উপাদী উত্তর ইউনিয়ন অবস্থিত।

প্রশাসনিক কাঠামো 
খাদেরগাঁও ইউনিয়ন মতলব দক্ষিণ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী খাদেরগাঁও ইউনিয়নের সাক্ষরতার হার ৫৪%।

শিক্ষা প্রতিষ্ঠান 
১, আল- বারাকা একাডেমী

২, লামচরী উচ্চ বিদ্যালয়

৩, পুটিয়া তাফাজ্জল ঢালী উচ্চ বিদ্যালয়

৪ ঘিলাতলী সামাদিয়া ফাজিল মাদ্রাসা

৫, ঘিলাতলী সরকারী প্রাথমিক বিদ্যালয়

৬, পুটিয়া সরকারী প্রাথমিক বিদ্যালয়

৭, নাগদা সরকারী প্রাথমিক বিদ্যালয়

৮, পশ্চিম নাগদা সরকারী প্রাথমিক বিদ্যালয়

৯ দক্ষিণ নাগদা সরকারী প্রাথমিক বিদ্যালয়

১০, খাদেরগাঁও সরকারী প্রাথমিক বিদ্যালয়

যোগাযোগ ব্যবস্থা

খাল ও নদী

হাট-বাজার 
ঘিলাতলী আদর্শ বাজার

দর্শনীয় স্থান 
মাছায়াখাল নদীর পার

উল্লেখযোগ্য ব্যক্তি

জনপ্রতিনিধি

আরও দেখুন 
 মতলব দক্ষিণ উপজেলা
 মতলব দক্ষিণ থানা
 চাঁদপুর জেলা

তথ্যসূত্র

বহিঃসংযোগ 

মতলব দক্ষিণ উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
নারায়ণপুর ইউনিয়ন, মতলব দক্ষিণ

নারায়ণপুর বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি সাবেক ইউনিয়ন। বর্তমানে ইউনিয়ন পরিষদের পরিবর্তে নারায়নপুর পৌরসভা কার্যক্রম সম্প্রতি চালু হয়েছে।

আয়তন 
নারায়ণপুর ইউনিয়নের আয়তন ছিল ৫,৮০১ একর (৯.২ বর্গ কিলোমিটার)।

জনসংখ্যার উপাত্ত 
২০১১ সালের পরিসংখ্যান অনুযায়ী নারায়ণপুর ইউনিয়নের জনসংখ্যা ছিল ৩৭,৮৭৩ জন। এর মধ্যে পুরুষ ১৭,৬১৫ জন এবং মহিলা ২০,২৫৮ জন। মোট পরিবার ৭,৬৯৯টি।

অবস্থান ও সীমানা 
মতলব দক্ষিণ উপজেলার পূর্বাংশে ছিল নারায়ণপুর ইউনিয়নের অবস্থান। এ ইউনিয়নের উত্তরে নায়েরগাঁও দক্ষিণ ইউনিয়ন, পশ্চিমে খাদেরগাঁও ইউনিয়ন ও উপাদী উত্তর ইউনিয়ন, দক্ষিণে হাজীগঞ্জ উপজেলার দ্বাদশ গ্রাম ইউনিয়ন ও কালচোঁ উত্তর ইউনিয়ন এবং পূর্বে কচুয়া উপজেলার কাদলা ইউনিয়ন ও সহদেবপুর পশ্চিম ইউনিয়ন অবস্থিত।

প্রশাসনিক কাঠামো 
নারায়ণপুর ইউনিয়ন ছিল মতলব দক্ষিণ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী নারায়ণপুর ইউনিয়নের সাক্ষরতার হার ছিল ৪৯.২%।

শিক্ষা প্রতিষ্ঠান

যোগাযোগ ব্যবস্থা

খাল ও নদী

হাট-বাজার

দর্শনীয় স্থান

উল্লেখযোগ্য ব্যক্তি

জনপ্রতিনিধি

আরও দেখুন 
 নারায়ণপুর পৌরসভা
 মতলব দক্ষিণ উপজেলা
 মতলব দক্ষিণ থানা
 চাঁদপুর জেলা

তথ্যসূত্র

বহিঃসংযোগ 

মতলব দক্ষিণ উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
চ্যালেঞ্জার

এএসএম তোফাজ্জল হোসেন (১৯৫৯ – ১২ অক্টোবর ২০১০; যিনি চ্যালেঞ্জার নামে পরিচিত) ছিলেন বাংলাদেশি টেলিভিশন এবং চলচ্চিত্র অভিনেতা। হুমায়ূন আহমেদ পরিচালিত হাবলঙ্গের বাজার টেলিভিশন নাটকের মাধ্যমে ২০০০ সালে তিনি অভিনয়ে অভিষেক ঘটান। পরবর্তীতে ২০০১ সালে দুই দুয়ারী চলচ্চিত্রে একটি গৌন চরিত্রে অভিনয়ের মাধ্যমে তিনি চলচ্চিত্রে কাজ শুরু করেন। তার অভিনীত টেলিভিশন নাটকের সংখ্যা দুই শতাধিক।

জীবন
এএসএম তোফাজ্জল হোসেন ১৯৫৯ সালে তৎকালীন পূর্ব পাকিস্তানের (বর্তমানে বাংলাদেশ) ঢাকা শহরের খিলগাঁওয়ে জন্মগ্রহণ করেন। তার ডাক নাম সাদেক। তিন ভাই ও দুই বোনের মধ্যে তিনি জ্যেষ্ঠ। অভিনেত্রী মনিরা মিঠু তার কনিষ্ঠ বোন। তার এক ছেলে ও এক মেয়ে।

হুমায়ূন আহমেদ পরিচালিত হাবলঙ্গের বাজার টেলিভিশন নাটকের মাধ্যমে ২০০০ সালে তিনি অভিনয় পেশায় যুক্ত হন। এই নাটকে কাজ করার সময় হুমায়ূন আহমেদ তার নাম "চ্যালেঞ্জার" দিয়েছিলেন।

২০১০ সালের ১২ অক্টোবর ৫১ বছর বয়সে তিনি ঢাকার আদাবরের শেখেরটেকের নিজ বাসভবনে মারা যান। ২০০৯ সালের জুলাই মাসে তিনি মস্তিষ্কের ক্যান্সারে আক্রান্ত হন। দ্রুত চিকিৎসার জন্য তিনি কিছুকাল সিঙ্গাপুরের মাউন্ট এভারেস্ট হাসপাতালে পাঁচ মাস চিকিৎসাধীন থাকার পর দেশে ফিরেন। তবে শারীরিক অবস্থার উন্নতি না হওয়ায় একমাস পর আবারো তাকে সিঙ্গাপুরে নেয়া হয়।

চলচ্চিত্রের তালিকা

চলচ্চিত্র

টেলিভিশন তালিকা

তথ্যসূত্র

বহিঃসংযোগ

১৯৫৯-এ জন্ম
২০১০-এ মৃত্যু
২০শ শতাব্দীর বাংলাদেশী অভিনেতা
২১শ শতাব্দীর বাংলাদেশী অভিনেতা
বাংলাদেশী টেলিভিশন অভিনেতা
বাংলাদেশী চলচ্চিত্র অভিনেতা
ঢাকার ব্যক্তি
মানিকগঞ্জ জেলার ব্যক্তি
নটর ডেম কলেজ, ঢাকার প্রাক্তন শিক্ষার্থী
সাজু খাদেম

সাজু খাদেম একজন অভিনেতা ও সঞ্চালক। তিনি প্রধানত টেলিভিশনে অভিনয় করে থাকেন। তিনি ডলস হাউস, গহীনে, পৌষ ফাগুনের পালা, বেশতো ডাক্তার এবং অলক নগর-এর মত জনপ্রিয় টিভি ধারাবাহিক নাটকে অভিনয় করেছেন। এছাড়াও, তার অনেক জনপ্রিয় এক ঘণ্টার নাটকও রয়েছে। তিনি বাংলাভিশনের জন্য শিল্প নির্দেশক হিসেবে কাজ করেছেন।

কর্মজীবন 
১৯৯৭ সালে মঞ্চনাটকের মাধ্যমে সাজু খাদেম তার অভিনয় জীবন শুরু করেন।  পরে ১৯৯৯ সালে, তিনি ইটিভিতে নীরব কমেডি ধারাবাহিক ভোলার ডায়েরিতে অভিনয় করেন।  তারপর, তিনি "রাতে বিরাতে" নামে একটি জনপ্রিয় অনুষ্ঠানের পরিকল্পনা ও নির্দেশনা দেন।  তার অভিনীত প্রথম চলচ্চিত্রটি হল কমন জেন্ডার। চলচ্চিত্রটিতে তিনি এক হিজড়ার ভূমিকায় অভিনয় করেছিলেন।  তিনি কবিরাজ গোলাপ শাহ, অলসপুর, পৌষ ফাগুনের পালা, চোর কাব্য এবং গ্রন্থিকগণ কহে, অম্লান বিশ্বাসের পঞ্চম, শিহাব শাহীনের মোম্বাসা  ছাড়াও তিনি অভিনয় করেছেন ইতি দুলাভাই ফেসবুক সহ আরো বহু নাটকে।  মোনালিসা সাজুর বিপরীতে নাটক চুপিচুপি দিয়ে আত্মপ্রকাশ করেছিলেন।

ব্যক্তিগত জীবন 
সাজু খাদেম ২২ অক্টোবর ব্রাহ্মণবাড়িয়া জেলার আখাউড়া থানার খরমা গ্রামে জন্মগ্রহণ করেন। তার বাবা মোবারক আলী খাদেম ও মা তহুরুণ নেসা খাদেম। তিনি ছাতক সিমেন্ট ফ্যাক্টরি হাই স্কুল থেকে মাধ্যমিক ও সিলেট এমসি কলেজ থেকে উচ্চমাধ্যমিক পাশ করেন। পরবর্তীতে তিনি ঢাকা বিশ্ববিদ্যালয় থেকে স্নাতক ও স্নাতকোত্তর শেষ করেন।

সাজু অভিনেত্রী পৈত্রি হককে বিয়ে করেন, যিনি অভিনেত্রী হৃদি হকের বোন ও অভিনেতা লিটু আনামের শ্যালিকা। সাজু ও পৈত্রির দুজন পুত্র সন্তান আছে।

সমালোচনা 
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন সাজু খাদেম। আন্দোলন চলাকালীন সময়ে সাজু খাদেম সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।

চলচ্চিত্র তালিকা

ধারাবাহিক নাটক
 মেহমান (২০২১)

তথ্যসূত্র

বহিঃসংযোগ
 
 

জীবিত ব্যক্তি
বাংলাদেশী টেলিভিশন অভিনেতা
বাংলাদেশী মঞ্চ অভিনেতা
বাংলাদেশী চলচ্চিত্র অভিনেতা
ঢাকা বিশ্ববিদ্যালয়ের প্রাক্তন শিক্ষার্থী
ব্রাহ্মণবাড়িয়া জেলার অভিনয়শিল্পী
ফখরুল হাসান বৈরাগী

ফখরুল হাসান বৈরাগী (জন্ম ১৯৫০)একজন বাংলাদেশী চলচ্চিত্র ও টেলিভিশন অভিনেতা যিনি চলচ্চিত্র ও টিভি নাটকে অভিনয় করেন। 

কি যে করি (১৯৭৬), রাজিয়া সুলতানা (১৯৮৪), প্রেম যুদ্ধ (১৯৯৪) চলচ্চিত্রে সহকারী পরিচালক হিসেবে কাজ করেছেন। তার পরিচালনায় ১৯৮৫ সালে "নাদিরা" নামে একটি চলচ্চিত্র মুক্তি পায়। সূর্য দীঘল বাড়ী (১৯৭৯), সুরুজ মিয়া (১৯৮৪), দহন (১৯৮৫) এবং মরণের পরে (১৯৯০) এর মত চলচ্চিত্রে অভিনয় করেছেন তিনি। এছাড়াও অসংখ্য বাংলা নাটকে অভিনয় করে খ্যাতি অর্জন করেন এই অভিনয়শিল্পী। বিটিভির জনপ্রিয় ম্যাগাজিন অনুষ্ঠান “ইত্যাদি” এর বিভিন্ন চরিত্রে তিনি অভিনয় করেছেন।

২০১৬ সালের ৭ আগস্ট, তার স্ত্রী রাজিয়া হাসান একটি ডায়েরি দায়ের করেন কারণ তিনি ৪০ দিনেরও বেশি সময় ধরে নিখোঁজ ছিলেন। পরে, তিনি বাড়ি ফিরে আসেন।

পুরস্কার
শ্রেষ্ঠ পার্শ্ব অভিনেতার জন্য বাচসাস পুরস্কার - ১৯৮৪ : সুরুজ মিয়া চলচ্চিত্রে পার্শ্বচরিত্রে অভিনয়ের জন্য।

তথ্যসূত্র

জীবিত ব্যক্তি
বাংলাদেশী চলচ্চিত্র অভিনেতা
বাংলাদেশী টেলিভিশন অভিনেতা
বাংলাদেশী চলচ্চিত্র পরিচালক
সালেহ আহমেদ

সালেহ আহমেদ (১৯৩৬/১৯৩৭-২৪ এপ্রিল ২০১৯) একজন বাংলাদেশি অভিনেতা।

প্রারম্ভিক ও ব্যক্তিগত জীবন 
সালেহ আহমেদ বগুড়ার সারিয়াকান্দির দীঘলকান্দি গ্রামে জন্মগ্রহণ করেন। ব্যক্তিগত জীবনে তিনি মুসলিমা আহমেদের সাথে বিবাহ বন্ধনে আবদ্ধ হন।

কর্মজীবন
সালেহ অল্প বয়সে অভিনয় শুরু করেন। ময়মনসিংহ ভিত্তিক নাট্যদল 'অমরাবতী  নাট্যমঞ্চ'তে অভিনয়ের মাধ্যমে তার অভিনয় জগতের যাত্রা শুরু হয়। বাংলাদেশ স্বাধীনতা লাভের পূর্বে তিনি পূর্ব পাকিস্তান টেলিভিশনে (বর্তমান বাংলাদেশ টেলিভিশন) প্রচারিত অনুষ্ঠানে নিয়মিত অভিনয় করেছেন।

অভিনয়ের পাশাপাশি তিনি জনস্বাস্থ্য প্রকৌশল অধিদপ্তরেও চাকরি করেছেন। ১৯৯১ সালে চাকরি থেকে অবসরগ্রহণ করেন। তিনি জনপ্রিয় কথাসাহিত্যিক হুমায়ূন আহমেদের বেশ কিছু নাটকে অভিনয় করেন। নাটকের পাশাপাশি তিনি বেশ কিছু চলচ্চিত্রেও অভিনয় করেছেন। তিনি  ধারাবাহিক ‘অয়োময়’ নাটক ও ১৯৯৪ সালে মুক্তিপ্রাপ্ত আগুনের পরশমণি চলচ্চিত্রে অভিনয়ের মাধ্যমে জনপ্রিয়তা অর্জন করেন।

উল্লেখযোগ্য টিভি নাটক ও চলচ্চিত্র তালিকা

টিভি নাটক 
 আজ রবিবার
কোথাও কেউ নেই 
 মন্রী মহোদয়ের আগমন শুভেচ্ছা স্বাগতম 
 হাবলংগের বাজার
 উড়ে যায় বকপক্ষী
 সমুদ্র বিলাস প্রাইভেট লিমিটেড 
 পিশাচ মকবুল 
 শুক্লপক্ষ 
 ঘটনা সামান্য 
 বনুর গল্প 
 নক্ষত্রের রাত

চলচ্চিত্র 
 আমার আছে জল 
 শ্রাবণ মেঘের দিন 
 আগুনের পরশমণি
 মেড ইন বাংলাদেশ

মৃত্যু 
সালেহ আহমেদ দীর্ঘ কয়েক বছর ধরে অসুখে ভুগে ২০১৯ সালের ২৪ এপ্রিল দুপুর ২ টা ৩৩ মিনিটে ৮৩ বছর বয়সে রাজধানীর অ্যাপোলো হাসপাতালে মৃত্যুবরণ করেন।

তথ্যসূত্র

বাংলাদেশী চলচ্চিত্র অভিনেতা
বগুড়া জেলার অভিনয়শিল্পী
বাংলাদেশী টেলিভিশন অভিনেতা
২০১৯-এ মৃত্যু
১৯৩০-এর দশকে জন্ম
বগুড়া জেলার ব্যক্তি
বাংলাদেশী মঞ্চ অভিনেতা
আফজাল শরীফ

আফজাল শরীফ হলেন একজন বাংলাদেশি টেলিভিশন এবং চলচ্চিত্র অভিনেতা যিনি কৌতুকাভিনয়ে জনপ্রিয়তা অর্জন করেন। তিনি ২০১০ সালে নিঃশ্বাস আমার তুমি ও ২০১৮ সালে পবিত্র ভালোবাসা চলচ্চিত্রে অভিনয়ের জন্য ‘শ্রেষ্ঠ কৌতুক অভিনেতা’ হিসেবে জাতীয় চলচ্চিত্র পুরস্কার লাভ করেন।

অভিনয় জীবন 
আফজাল ১৯৮৪ সালে ‘আরামবাগ গ্রুপ’ থিয়েটারে মঞ্চনাটকের মাধ্যমে তার অভিনয় জীবন শুরু করেন। অভিনেতা আহসানুল হক মিনুর মাধ্যমে তিনি মঞ্চনাটকের সাথে যুক্ত হন। ১৯৮৮ সালে হুমায়ূন আহমেদ রচিত ও পরিচালিত টেলিভিশন ধারাবাহিক বহুব্রীহির মাধ্যমে প্রথম ছোট পর্দায় অভিনয় করেন। গৌতম ঘোষ পরিচালিত ১৯৯৩ সালে মুক্তিপ্রাপ্ত পদ্মা নদীর মাঝি চলচ্চিত্রের মাধ্যমে তার বড় পর্দায় অভিষেক ঘটে। তবে পদ্মা নদীর মাঝি মুক্তির পূর্বে তিনি চাষী নজরুল ইসলাম পরিচালিত ‘দাঙ্গা ফ্যাসাদ’ চলচ্চিত্রে অভিনয়ের জন্য চুক্তিবব্ধ হন। ১৯৯৫ সাল পর্যন্ত তিনি নিয়মিত মঞ্চনাটকে অভিনয় করেছেন। পরবর্তীতে চলচ্চিত্রে অভিনয়ে পুরোপুরি মনোনিবেশ করেন।

তিনি জনপ্রিয় টেলিভিশন ম্যাগাজিন অনুষ্ঠান ইত্যাদির ‘মামা-ভাগ্নে’ পর্বে নিয়মিত ভাগ্নে চরিত্রে অভিনয় করেন যাতে মামা চরিত্রে অভিনয় করেন আব্দুল কাদের।

ব্যক্তিগত জীবন 
আফজাল ঢাকায় জন্মগ্রহণ করেন। তিনি ১৯৮০-এর দশকের মধ্যভাগে তাহমিনা শরীফের সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে। আফজালের পিতার নাম আলিম মিয়া যিনি একজন ডাক্তার ছিলেন।

উল্লেখযোগ্য কর্ম

মঞ্চনাটক 

 জমিদার দর্পণ
 ক্ষত-বিক্ষত 
 সাত ঘাটের কানাকড়ি
 রাক্ষুসী
 মহাপুরুষ

টিভি নাটক 

 বহুব্রীহি
 উন্মেষসহ প্রভৃতি

চলচ্চিত্র সমূহ 

 পদ্মা নদীর মাঝি (১৯৯৩)
 দাঙ্গা ফ্যাসাদ
 আবদার
 শ্বশুরবাড়ি জিন্দাবাদ (২০০১) - তোতা
 ঠেকাও মাস্তান (২০০১)
 চাচ্চু (২০০৬) - পান্নু
 বুক ফাটে তো মুখ ফোটেনা (২০১২) - মাখন মিয়া
 আরো ভালোবাসবো তোমায় (২০১৫) - বেলায়েত
 বাংলার বউ
 নতজানু
 জামাই শ্বশুর (২০০৩) - হোসেন

পুরস্কার ও সম্মাননা 
জাতীয় চলচ্চিত্র পুরস্কার

তথ্যসূত্র 

বাংলাদেশী মঞ্চ অভিনেতা
বাংলাদেশী চলচ্চিত্র অভিনেতা
বাংলাদেশী টেলিভিশন অভিনেতা
জীবিত ব্যক্তি
ঢাকা জেলার ব্যক্তি
শ্রেষ্ঠ কৌতুক অভিনয়শিল্পীর জন্য জাতীয় চলচ্চিত্র পুরস্কার (বাংলাদেশ) বিজয়ী
মাই নেম ইজ লাখান

মাই নেম ইজ লাখান (বাংলা: আমার নাম লাখান) একটি ভারতীয় হিন্দি হাস্যরসাত্মক টিভি ধারাবাহিক যেটি সাব টিভিতে ২৬ জানুয়ারি ২০১৯ এ প্রথমবারের মত প্রচারিত হয়েছিল।  এটিতে অভিনয় করেছেন শ্রেয়াস তালপাড়ে, এশা কানসারা, পারমিত শেঠি, অর্চনা পুরান সিং সহ আরাও অনেকে।

অভিনয়ে
 শ্রেয়াস তালপাড়ে - লাখান
 এশা কানসারা - রাধা
 পারমিত শেঠি - দশরথ 
 অর্চনা পুরান সিং - পরমজিৎ 
 সঞ্জয় নার্ভেকার - লাকি ভাই 
 নাসির খান - আফতাব চুনি 
 রিবভু মেহরা - অর্জুন রাঠোর 
 দীক্ষা কানওয়াল সোনালকার - সুইটি
 জয়েস থাক্কার - জিগনেশ

তথ্যসূত্র

ভারতীয় টেলিভিশন ধারাবাহিক
২০১৯-এ সমাপ্ত ভারতীয় টেলিভিশন ধারাবাহিক
সনি সাবের মৌলিক অনুষ্ঠান
২০১৯-এ অভিষিক্ত ভারতীয় টেলিভিশন ধারাবাহিক
ভুটান ক্রিকেট কাউন্সিল বোর্ড

ভুটান ক্রিকেট কাউন্সিল বোর্ড  হল ভুটানের ক্রিকেটের সর্বোচ্চ নিয়ন্ত্রক সংস্থা। সংস্থাটির সদরদপ্তর ভুটানের রাজধানী থিম্পুতে অবস্থিত। সংস্থাটি আন্তর্জাতিক ক্রিকেট কাউন্সিলের সহযোগী সদস্য। ভুটান ক্রিকেট কাউন্সিল বোর্ড ২০০১ সালে প্রতিষ্ঠিত হয়। এটি এশিয়ান ক্রিকেট কাউন্সিলেরও সহযোগী সদস্য। ভুটান ক্রিকেট কাউন্সিলকে ভারতের ক্রিকেট নিয়ন্ত্রক সংস্থা বিসিসিআই সহায়তা করে থাকে।

তথ্যসূত্র

ক্রিকেট প্রশাসন
২০০১-এ এশিয়ায় প্রতিষ্ঠিত
২০০১-এ প্রতিষ্ঠিত